סנונית אתיופית

סנונית אתיופית (שם מדעי: Hirundo aethiopica) היא מין של ציפור בינונית בגודלה, שמשקלה נע בטווח 10–17 גרם. מצויה בעיקר באזורי מרכז אפריקה. הסנונית ניזונה מחרקים מעופפים, וקולה הוא ציוץ מלודי.

מראה חיצוני 
הסנונית האתיופית בינונית בגודלה. חלקי גופה העליונים צבועים בכחול כהה זוהר ועל מצחה מתנוסס כתם ערמוני. החזה שלה בצבע לבן מלוכלך עם גוון של אדום חיוור. זנבה מפורץ והנוצות בצדדיו מוארכות. משקלה הוא 10–17 גרם. מוטות הכנפיים שלה הם באורך 24–30 ס"מ.

בית גידול 
בית הגידול של הסנונית האתיופית הוא במרכז אפריקה. היא נמצאת מחוף האוקיינוס האטלנטי ועד האוקיינוס ההודי. בית הגידול נמצא באזורים פתוחים מכוסי עשב ושיחים כמו סוואנה, ולפעמים בחורשים דלילי עצים. בתקופת הקינון ניתן לראותה בצוקים ליד החוף. בישראל היא נדירה ביותר ונצפתה לראשונה במרץ 1991.

מזון 
הסנונית האתיופית ניזונה בעיקר מחרקים מעופפים, כגון: דבורים, נמלים, טרמיטים, ציקדות וזבובים.

שירת הציפור 
קולה של הסנונית האתיופית הוא ציוץ מלודי: " cheep –cheep".

קישורים חיצוניים

הערות שוליים

בעלי חיים שתוארו ב-1869
טקסונים שתוארו בידי ויליאם תומאס בלנפורד
סנוניתיים
ארץ ישראל: סנוניתיים
אתיופיה: עופות
עופות הסוואנה האפריקנית